
Sarah Morgan

Kjærlighetens venterom

Oversatt av Heidi Wallevik


Kjære leser!

Å bo og arbeide langt fra storbyen stiller spesielle krav til sykepleiere og leger. I den andre boken om den skotske øya Glenmore, vil jeg fortsette med å utforske temaet.

Jeg liker å skrive bøker i samme serie, for det gir en mulighet til å videreutvikle bikarakterer som har egne historier å fortelle. Denne gangen har turen kommet til doktor Logan MacNeil og pleieren Evanna Duncan.

Etter at hans kone døde, har Logan bare konsentrert seg om jobben som lege. Han har også en liten datter, og får hjelp av familie og naboer til å klare begge rollene. Evanna, hans kollega og gode venn, har problemer med å holde seg innenfor de rammene som vennskapet deres setter opp. Hun er forelsket i Logan og har vært det i mange år. Samtidig vet hun at det er på tide å glemme ham og ta noen vanskelige avgjørelser for å gå videre.

Om vi kan lære noe av Logan og Evannas historier, så er det nok at vi må ta vare på den lykken vi har og umiddelbart og grådig kaste oss over den lykken vi får.

Sarah

